สวัสดีค่ะ คือหนูรู้สึกเบื่อหน่ายกับชีวิตมาก เบื่อโลก อยากอยู่คนเดียว หนูเป็นคนที่มีโลกส่วนตัวสูงปรี๊ด เเละมีอารมณ์ค่อนข้างที่จะรุนเเรง อารมณ์เสียตลอดเวลา เบื่อคนรักเบื่อเเฟน รู้สึกใครๆก็ไม่เห็นค่าในตัวเรา ไม่อยากทำอะไร อยากอยู่คนเดียว ไม่อยากคุยกับใครแม้กระทั่งพ่อกับแม่ อยากนั่งเฉยๆหรือนอนเฉยๆ รู้สึกสับสนในชีวิตมาก จนไม่อยากอยู่แล้ว อยู่ไปก็รู้สึกแย่ ถ้าหนูไม่อยู่ก็คงจะโล่งไปเลยไม่ต้องรับรู้อะไรอีก จนทุกวันนี้หนูวีนใส่ทุกคนที่อยู่รอบๆตัวหนู ไม่อยากให้ใครมายุ่ง มาเรียกหนู มาวุ่นวายด้วยจนพฤติกรรมของหนูมันส่งผลต่อคนรอบข้างมากๆ โดยเฉพาะเรื่องคนรัก คือหนูไม่ให้เขามาวุ่นวายกับหนูเลย จนเขาคิดว่ามีคนอื่น เเต่ความจริงหนูเเค่รู้สึกเบื่อ ไม่รู้จะไปพูดกับใคร เพื่อนหนูก็ไม่ค่อยมี พอปรึกษาไปเพื่อนก็ให้เก็บอารมณ์สิ อย่าเครียดสิ เเต่หนูห้ามมันไม่ได้ จนหนูไม่รู้จะทำยังไง ปัญหาหลายๆอย่างเข้ามาแล้วหนูรู้สึกไปไม่ถูกอยากหนีไปให้ไกลที่สุด ไปใช้ชีวิตคนเดียว อยากอยู่คนเดียว อยากตายไม่อยากอยู่แล้ว หนูไม่รู้จะทำยังไงดีหนูบังคับมันไม่ได้เลย
สวัสดีค่ะ dawww,อาการต่างๆ ที่เป็นอยู่ ทั้งอาการเบื่อหน่ายชีวิต อยากอยู่คนเดียว อารมณ์เสียง่าย ไม่อยากทำอะไร อยากตาย แสดงว่ามีอาการของซึมเศร้า โดยหากอาการซึมเศร้าเป็นมานาน และส่งผลกระทบต่อการดำรงชีวิตประจำวัน ก็ถือเป็นโรคซึมเศร้าได้ ซึ่งเป็นโรคที่ประกอบด้วยการเปลี่ยนแปลงต่างๆ ดังนี้1.อารมณ์เปลี่ยนไป คือกลายเป็นคนเศร้าสร้อย หดหู่ ไม่แจ่มใส ไม่สดชื่น สะเทือนใจง่าย ร้องไห้บ่อย เบื่อหน่ายไปหมดทุกสิ่งอย่าง สิ่งที่เคยชอบทำก็ไม่ชอบทำ รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น2. ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง มองไม่เห็นอนาคต หมดหวัง ท้อแท้ รู้สึกตนเองไร้ค่า ไม่มีความมั่นใจในตัวเอง รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้3. สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ4. อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น5. การเรียนหรือการงานแย่ลง6. อาการโรคจิต มักพบในผู้ที่มีโรคซึมเศร้ารุนแรง เช่น อาการหลงผิด ประสาทหลอนทั้งนี้ โรคซึมเศร้า อาจมีสาเหตุมาจากโรคทางกายได้ เช่น มีภาวะไทรอยด์ต่ำ ขาดวิตามินบางอย่าง เนื้องอกในสมอง สมองอักเสบ เป็นต้นในเบื้องต้น แนะนำควรเล่าให้ผู้ปกครอง หรือคนใกล้ชิดฟังถึงอาการที่เราเป็นอยู่ เพื่อจะได้รับรู้ถึงความผิดปกติของเรา และควรไปจิตแพทย์เพื่อประเมินอาการซึมเศร้าที่เป็นอยู่ ซึ่งในขั้นต้น แพทย์อาจสาเหตุของโรคทางกายด้วย ว่ามีอยู่หรือไม่ หากไม่มี การรักษา ก็มีทั้งการใช้ยา และการรักษาทางจิตบำบัดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ เพราะอาจยิ่งยากต่อการรักษาค่ะการเป็นโรคซึมเศร้า ก็เหมือนกับการเป็นโรคอื่นๆ หากได้รับการรักษาที่ถูกวิธี โรคก็จะทุเลาลง อารมณ์ความรู้สึกผิดปกติต่างๆ ก็จะหายเป็นปกติได้ในที่สุดค่ะ เป็นกำลังใจให้นะคะ